Aanmelde Optoch 2018
Weej hure och al dinke: "Vastelaovend?,det is toch nôg lang neet?!? Iërs kump noch de herfs, dan Sinterklaos en Kersmis en dan pas vastelaovend, ut volgend jaor!”
Maar geej weit auk,volges ein bekind liedje: "Waat vluug d’n tiëd!”. Dus zien weej ves begonne met bedinke van waat weej gaon veurstelle in d’n optoch.
Ut motto 2018 van De Wortelepin is: "Weej zette alles op de kop”en det is now net iets waat weej as hokkieklup erg good kinne!! De Bliërickse minse beej d’n optoch laote zeen ,det weej vastelaovend kinne viere, desnoëds door idderein op ziene bums te laote laupe!
Weej wille d’r veur gaon, maar as weej as klup, Bliërick ech op de kop wille zette hebbe weej ÔG nuëdig: Jongk en alt, diek en smaal, groët en klein, dus idderein!!!!
En bedink ôg, ut is neet allein laupe op zondaagmiddaag, maar auk van te veure is ut gezellig in de kantine beej ut schminke en natuurlik nao d’n optoch de priësoëtreiking in ut Raodhoes: Waan!!! Dus ZONDAAG 11 FEBRUARI IS D’N DAAG!!
Geej kint ôg beej Leo Fransman aanmelde um mei te loupe met de groep van HCB. Daoveur hebbe weej inkele gegaeves van ôg nuuedig: veur- en achternaam, tillefoonnummer, e-mailadres, laeftièd en ofse ein dame of einen hiër bis. Geej hoof noow nôg gen maote door te gaeve. As geej mei wilt doon, steur ein mailtje nao [email protected]
De kóste zien veur
Persoëne vanaaf maot 152 en groëter: € 35,--
Minse met ein maot tot en met 146: € 20,--
De meugs dit geld kontant aan Leo gaeve (Grimmstraot 49) of (beej veurkeur) euvermake op NL02RABO0107774682 tnv Fransman en daobeej diene eige naam en "aanmelding optoch 2018” vermelde. Ge kint ôg wies uúterlik zondaag 5 november aanmelde.
Dink d’r aan det geej zelluf ôg eige attribute môt make. Beej ut inein knutsele van de kér, de meziék en ut schminke op de zondaag kinne we ouk höllep gebroéke...
Weej halde auk dit jaor weer inlaupaovende waorbeej geej hölp kint kriége beej ut make van ôg pekske!